Danske Regioner Regionernes Medicin- og behandlingspulje

Dampfærgevej 22

2100 København Ø

Tlf. 35 29 81 00

**REGNSKABSINSTRUKS**

**Anvendelse af bevillingen**

Bevillingsbeløbet er fastsat på grundlag af ansøgningens budget til hel eller delvis dækning af udgifterne. Formålet med projektet må ikke ændres og bevillingsbeløbet ikke anvendes på en

måde, der afviger fra budgettet, medmindre der er indhentet **forudgående godkendelse**.

**Udbetaling – anbringelse – renter**

Det bevilgede beløb udbetales af Danske Regioner efter skriftlig anmodning fra bevillingshaveren. I dennes skriftlige anmodning skal det oplyses, til hvilken registrerings- og bankkontonummer beløbet ønskes anvist.

Omfatter bevillingen to eller flere rater, udbetales senere rater ligeledes efter skriftlig anmodning indeholdende en erklæring om, at projektet forløber som planlagt.

Anviste beløb, der ikke straks anvendes, skal henstå på en særskilt konto i pengeinstituttet eller henstå i mellemregning med en regnskabsansvarlig institution/organisation med angivelse af, at indestående midler er reserveret til anvendelse til det konkrete projekt.

Påløbne renter må kun anvendes til formål, hvortil bevillingen er givet og inden for bevillingens ramme.

**Aflæggelse af regnskab**

Der skal til Danske Regioner indsendes et dokumenteret regnskab eventuelt på medfølgende

regnskabsskema med den regnskabsansvarlige forvaltnings/organisations/institutions/ godkendte revisors underskrift for hver enkelt bevilling, selv om der måtte være givet flere bevillinger til samme formål.

Er et projekt eller analyse medfinansieret fra andre kilder, skal regnskabet kun omfatte den

bevilling, som er givet fra Danske Regioner. Regnskabet indsendes til Danske Regioner, når

bevillingen er opbrugt, projektet er afsluttet eller projektet opgivet.

Regnskabsposterne indføres i kronologisk orden, og regnskabsbilagene nummereres fortløbende i forbindelse med regnskabsføringen. Hvert enkelt bilag attesteres af bevillingshaveren (dvs. den projektansvarlige).

Som indtægter bogføres modtagne beløb fra Danske Regioner og eventuelle indvundne

renter.

Udgiftsdokumentation skal så vidt muligt ske i form af **originale, kvitterede bilag**, der giver fyldestgørende oplysning om arten af de afholdte udgifter. Ved vederlag for arbejdsydelser skal der foreligge en af modtageren underskrevet kvittering, hvori såvel arbejdets omfang som de anvendte satser er anført.

Som udgift opføres også eventuel tilbagebetaling til Danske Regioner. Kvittering for tilbagebetaling skal ikke indsendes med regnskabet.

**Specielt vedrørende bevillinger til lønninger, honorarer m.v.**

Det påhviler bevillingshaveren at sørge for indbetaling af pensionsbidrag, kildeskat, feriepenge, ATP-bidrag og lignende, hvor dette er hjemlet.

Ved aflønning af medhjælp må satserne for tilsvarende arbejde i statens eller kommuners tjeneste ikke overskrides. Højere vederlag, herunder tillæg for overarbejde, accepteres kun, hvor det undtagelsesvist er hjemlet ved bevillingen.

**Rejseudgifter mv.**

Er der i bevillingen hjemmel til dækning af rejseudgifter, skal offentlige befordringsmidler

anvendes, hvor det er muligt og mest økonomisk. Er der undtagelsesvist af særlige grunde

givet bevilling til at benytte eget motorkøretøj, ydes kilometergodtgørelse efter reglerne om

tjenestemænds benyttelse af eget befordringsmiddel på tjenesterejser (sats B).

Ved rejser **i Danmark** anvendes statens regler for time- og dagpenge. **Rejser i udlandet** dækkes kun, hvis det fremgår af bevillingen, og skal i så fald foretages så økonomisk som muligt. Der ydes maksimalt de for tjenestemænd fastsatte godtgørelser ved tjenesteregler i udlandet.

Udgifter til **anskaffelse** af hjælpemidler, apparatur m.v. kan ikke dækkes af det bevilgede

beløb med mindre, det har fremgået af ansøgningen.

**Bortfald af bevillingen**

I tilfælde af, at et projekt **ikke er påbegyndt inden 6 måneder efter tilsagnet**, eller en

bevilling ikke er fuldt opbrugt inden udgangen af den i projektet angivne tidsramme, bortfalder

bevillingen, henholdsvis restbevillingen, og bevillingshaveren skal tilbagebetale anviste beløb,

der ikke er brugt, inklusive påløbne renter til Danske Regioner.